ઉનાળાના સમયમાં યુવાનોને તો સનવેર એટલે કે સનગ્લાસીસ જરૂર પડે જ છે. તમને સનવેર શબ્દ કદાચ નવો લાગશે પરંતુ હાલના ફેશન ટ્રેન્ડમાં સન ગ્લાસીસ શબ્દ થોડો જૂનો થઈ ગયો છે અને સનગ્લાસીસ માટે આઇવેર કે સનવેર શબ્દ જેવા શબ્દ પ્રયોગ કરે છે. યુવાનો માટે તો ખરાં જ, પરંતુ હવે તો બાળકો માટે પણ સ્ટાઇલિશ આઇ વેર માર્કેટમાં જોવા મળી રહ્યાં છે. પહેલા તો એવું હતું કે વેકેશનમાં બાળકો ઘરમાં રહેતાં હતાં. હવે બાળકો વેકેશનમાં વિવિધ એક્ટિવિટી ક્લાસીસમાં જતા હોય છે આવા સમયે નાના બાળકોને પણ કેપ અને સનગ્લાસની જરૂર પડે જ છે. હવે તમે જ વિચારો કે જ્યારે નાનું ટાબરિયું સન ગ્લાસ અને કેપ પહેરીને નીકળે તો એટલાં ક્યૂટ લાગે છે કે ન પૂછો વાત…હવે આધુનિક સમયના માતા પિતા પણ સંતાનોની જરુરિયાતનું ઘણું ધ્યાન રાખે છે. તેથી જ આજે વાત કરવી છે બાળકોના સ્ટાઇલિશ સનગ્લાસસીસની.